b'\n_START_ARTICLE_\nSommelier\n_START_PARAGRAPH_\nRije\xc4\x8d sommelier dolazi iz francuskog jezika, a doslovan prijevod bi bio onaj koji slu\xc5\xbei vino, konobar za vino._NEWLINE_Sommelier je obrazovana osoba, vrhunski poznavalac vinske kulture koja gostu daje preporuku i poslu\xc5\xbeuje odre\xc4\x91eno vino uz odre\xc4\x91eno jelo. Sommelier brine o vinu od trenutka njegove kupovine, \xc4\x8duvanja, pa sve do poslu\xc5\xbeivanja, probuditi kod gosta zanimanje za jelo i pi\xc4\x87e te znati sljubiti vino s jelom i objasniti gostu za\xc5\xa1to je tako. Mora znati dekantirati vino, servirati pjenu\xc5\xa1ac, izabrati pravu \xc4\x8da\xc5\xa1u i temperaturu vina. Potrebno mu je poznavati vinske kulture cijeloga svijeta, puno ku\xc5\xa1ati, neprestano u\xc4\x8diti, razvijati se i nadogra\xc4\x91ivati znanja i poznavati enolo\xc5\xa1ko-gastronomsku kulturu. Gre\xc5\xa1kom se zanimanja sommeliera i enologa \xc4\x8desto poistovje\xc4\x87uju. To su dva potpuno razli\xc4\x8dita zanimanja.\n_START_SECTION_\nHrvatski sommelier klub\n_START_PARAGRAPH_\nHrvatski sommelier klub organizator je nacionalnog prvenstva za najboljeg sommeliera u Hrvatskoj. Pobjednici natjecanja sudjeluju na europskom prvenstvu u Reimsu, Francuska. Sandi Paris bio je nacionalni prvak \xc4\x8detiri puta.'